登恒山遇雪
塞北一雪天增高，千岩万壑如云涛。天孙剪水水龙号，银花翻海走白鳌。仙家鹤氅乘罡飙，珠幡玉盖来层霄。同过元都慰寂寥，璧也何幸蒙佳招。相与拍手醉琼醪，俯视四海空色毫。龙沙万里寒萧条，更遣滕六埋天骄。悯念赤子声嗷嗷，六丁下界除氛妖。遗蝗入地今全消，有年大有千千朝。天子垂拱同唐尧。
主题：山水
情感：想家